CELEX: 62018TA0425
Language: et
Date: 2021-09-22 00:00:00
Title: Kohtuasi T-425/18: Üldkohtu 22. septembri 2021. aasta otsus – Altice Europe versus komisjon (Konkurents – Koondumised – Telekommunikatsioonisektor – Otsus, millega määratakse trahvid koondumistehingu läbiviimise eest enne sellest teatamist ja selleks loa saamist – Määruse (EÜ) nr 139/2004 artikli 4 lõige 1, artikli 7 lõige 1 ja artikkel 14 – Õiguskindlus – Õiguspärane ootus – Seaduslikkuse põhimõte – Süütuse presumptsioon – Proportsionaalsus – Rikkumiste raskusaste – Rikkumiste elluviimine – Teabevahetus – Trahvide summa – Täielik pädevus)

15.11.2021   
            
            
               ET
            
            
               Euroopa Liidu Teataja
            
            
               C 462/35
            
         
      Üldkohtu 22. septembri 2021. aasta otsus – Altice Europe versus komisjon
      (Kohtuasi T-425/18) (1)
      
      (Konkurents - Koondumised - Telekommunikatsioonisektor - Otsus, millega määratakse trahvid koondumistehingu läbiviimise eest enne sellest teatamist ja selleks loa saamist - Määruse (EÜ) nr 139/2004 artikli 4 lõige 1, artikli 7 lõige 1 ja artikkel 14 - Õiguskindlus - Õiguspärane ootus - Seaduslikkuse põhimõte - Süütuse presumptsioon - Proportsionaalsus - Rikkumiste raskusaste - Rikkumiste elluviimine - Teabevahetus - Trahvide summa - Täielik pädevus)
      (2021/C 462/41)
      Kohtumenetluse keel: inglise
      
         Pooled
      
      
         Hageja: Altice Europe NV (Amsterdam, Madalmaad) (esindajad: advokaadid R. Allendesalazar Corcho ja H. Brokelmann)
      
         Kostja: Euroopa Komisjon (esindajad: M. Farley ja F. Jimeno Fernández)
      
         Kostja toetuseks menetlusse astuja: Euroopa Liidu Nõukogu (esindajad: S. Petrova ja O. Segnana)
      
         Ese
      
      ELTL artiklil 263 alusel esitatud hagi, millega palutakse esimese võimalusena tühistada komisjoni 24. aprilli 2018. aasta otsus C(2018) 2418 final, millega määratakse trahvid koondumise läbiviimise eest määruse (EÜ) nr 139/2004 artikli 4 lõiget 1 ja artikli 7 lõiget 1 rikkudes (juhtum M.7993 – Altice/PT Portugal), ning teise võimalusena tühistada hagejale määratud trahvid või vähendada nende summat.
      
         Resolutsioon
      
      
                  1.
               
               
                  Määrata Altice Europe NV-le Euroopa Komisjoni 24. aprilli 2018. aasta otsuse C(2018) 2418, millega määratakse trahvid koondumise läbiviimise eest määruse (EÜ) nr 139/2004 artikli 4 lõiget 1 ja artikli 7 lõiget 1 rikkudes (juhtum M.7993 – Altice/PT Portugal), artikliga 4 selle määruse artikli 4 lõike 1 rikkumise eest määratud trahvi summaks 56 025 000 eurot.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Jätta Altice Europe’i kohtukulud tema enda kanda ja mõista temalt välja neli viiendikku komisjoni kohtukuludest.
               
            
                  4.
               
               
                  Jätta Euroopa Liidu Nõukogu kohtukulud tema enda kanda.
               
            
         (1)  ELT C 341, 24.9.2018.